Kjølflatbiller

Kjøflatbiller (Laemophloeidae) er en artsrik familie av små, oftest brunlige biller. De ble tidligere regnet til familien flatbiller (Cucujidae). De fleste artene lever trolig under barken på døde trær, men noen få kan gjøre skade på lagrede matvarer, særlig korn. Åtte arter er funnet i Norge, tre av dem bare innendørs.


== Utseende ==
Knøttsmå til små (1,5 – 3,5 mm), avlange, flate biller, vanligvis med forholdsvis lange antenner. De er gjerne brunlige på farge og glatte, og det er en tydelig innenevring mellom for- og bakkroppen. Hodet er omtrent så bredt som brystskjoldet, flatt, vanligvis sterkt punktert, med små, runde fasettøyne og lange, avrundede tinninger bak disse. Antennene er vanligvis mer eller mindre trådformede, og varierer i lengde fra litt lengre enn hodets bredde til betydelig lengre enn hele kroppen. Som oftest er de minnst så lange som halve kroppslengden. De består av 11 ledd, det innerste leddet er mye større enn de øvrige og ofte påfallende formet, C-formet, klubbeformet eller med utvekster. Overkjevene (mandiblene) er store og fremovverettede, og stikker fram foran hodet. Noen få arter har en langstrakt snute, nesten som familien snutebiller (Curculionidae). Brystskjoldet (pronotum) er vanligvis forholdsvis lite, gjerne bredere enn langt, firkantet sett ovenfra, med markerte siderender. Som oftest har det en lengdefure på hver side som løper parallelt med sideranden litt innefor denne. Dekkvingene er parallellsidige, uregelmessig punkterte, ofte med lengderibber eller kjøler. Hos noen av de vanligste artene er dekkvingene tvert avkuttet vak og dekker ikke de bakerste bakkroppsleddene. Beina er korte, lårene tykke, leggene og føttene tynne.


== Levevis ==
De fleste av artene lever trolig under barken på døde trær, men noen finnes blant lagrede matvarer, særlig korn, og kan gjøre en del skade. Disse artene stammer trolig fra varme områder, men er spredt over hele verden med handel. et gjelder særlig arter i slekten Cryptolestes, for eksempel rustfarget kornbille, Cryptolestes ferrugineus.


== Systematisk inndeling / arter funnet i Norge ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien kjølflatbiller, Laemophloeidae Ganglbauer, 1899
Slekten Acompsophloeus Thomas, 2010
Slekten Blubos Lefkovitch, 1963
Slekten Brontolaemus Sharp, 1885
Slekten Carinophloeus Lefkovitch, 1961
Slekten Caulonomus Wollaston, 1862
Slekten Charaphloeus Casey, 1916  – 20 arter i Nord- og Sør-Amerika, ikke i Europa
Slekten Cryptolestes Ganglbauer, 1899  – 43 arter, hele verden
rustfarget kornbille, Cryptolestes ferrugineus (Stephens, 1831)- bare innendørs i Norge
Cryptolestes abietis (Wankowicz, 1865)
Cryptolestes alternans (Erichson, 1846)
Cryptolestes corticinus (Erichson, 1846)
Cryptolestes turcicus (Grouvelle, 1876) – bare innendørs i Norge
Cryptolestes pusillus (Schönherr, 1817) – bare innendørs i Norge
Slekten Cucujinus Arrow, 1920
Slekten Deinophloeus Sharp, 1889
Slekten Dysmerus Casey, 1884
Slekten Gannes Lefkovitch, 1962
Slekten Heterojinus Sengupta & Mukhopadyay, 1978
Slekten Laemophloeus Laporte de Castelnau, 1840  – svært mange beskrevne arter, men mange av dem bør trolig plasseres i andre slekter. Hele verden.
Laemophloeus monilis (Fabricius, 1787)
Laemophloeus muticus (Fabricius, 1781)
Slekten Leptophloeus Casey, 1916  – 27 arter, hele verden, ikke i Norge
Slekten Magnoleptus Lefkovitch, 1962
Slekten Mariolaemus Lefkovitch, 1962
Slekten Mestolaemus Lefkovitch, 1962
Slekten Metaxyphloeus Thomas, 1984
Slekten Microbrontes Reitter, 1874
Slekten Microlaemus Lefkovitch, 1962
Slekten Narthecius LeConte, 1861
Slekten Nipponophloeus Sasaji, 1983
Slekten Notolaemus Lefkovitch, 1959
Slekten Odontophloeus Thomas, 1984
Slekten Parandrita LeConte & Horn, 1880
Slekten Passandrophloeus Kessel, 1921
Slekten Phloeipsius Casey, 1916
Slekten Phloeolaemus Casey, 1916
Slekten Placonotus McLeay, 1871  – 43 arter, hele verden, ikke i Norge
Slekten Planolestes Lefkovitch, 1958
Slekten Pseudophloeus Iablokoff-Khnzorian, 1977
Slekten Rhabdophloeus Sharp, 1899
Slekten Rhinolaemus Steel, 1954
Slekten Rhinophloeus Sharp, 1899
Slekten Sinuatophloeus Kessel, 1921
Slekten Xylolestes Lefkovitch, 1962
Slekten Xylophloeus Lefkovitch, 1962


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae. (Liste over Nordens biller). Helsinki.Thomas, M.C. 2003. An illustrated atlas of the Laemophloeidae genera of the world (med bilder av alle slekter). [1]


== Eksterne lenker ==
(en) kjølflatbiller i Encyclopedia of Life 
(en) kjølflatbiller i Global Biodiversity Information Facility 
(no) kjølflatbiller hos Artsdatabanken 
(sv) kjølflatbiller hos Dyntaxa 
(en) kjølflatbiller hos Fauna Europaea 
(en) kjølflatbiller hos Fossilworks 
(en) kjølflatbiller hos ITIS 
(en) kjølflatbiller hos NCBI 
(en) Kategori:Laemophloeidae – bilder, video eller lyd på Wikimedia Commons 
Laemophloeidae – detaljert informasjon på Wikispecies